alexandrainst/scandi-wiki huggingface dataset:
Knut Fosslia

Knut Fingarson Fosslia () var ein namngjeten spelemann frå Krødsherad, i si tid rekna som ein av dei likaste spelemennene i dei trakter.

Knut var vidkjend for meir enn felespel. Han var òg børsesmed, felemakar kjøkmeister og liktalar. Det vart òg sagt han kunne trolle, dreiv med synkverving og hadde hand om svarteboka. Ein gong vart han teken for falskmynteri. 

Spelet og personlegdomen hans Knut Fosslia var av eit slikt lag at han vart segngjeten alt i levetida. Han lærde bort slåttar til Gamle-Kleven, Kittil Langebakke, Hans Hagen og Andres Vinna. Truls Ørpen noterte at slåttane etter Knut var særmerkte, ikkje nett så store i forma, men med mykje krot og trillar. Spelet hans Knut var nok prega av hundreåret før.

Jonsokdag i 1840 vart Knut gift med Ragne Hallgrimsdotter Enderud, og dei fekk fem barn, men av berre eitt av dei levde til vaksen alder. Etter at Ragne døydde, for Knut til Amerika i 1848, og tok seg nytt gifte der, Anne Kittilsdotter Tangen. Dei fekk ni born der borte, og ei stor etterslekt.

I Amerika heldt Knut fram som spelemann og felemakar, og vart buande på Jefferson Prairie nett utanfor Chicago. Då Ole Bull var vestover på turne oppsøkte han Knut Fosslia, og desse heldt konsertar saman, og tevla i ulike kunststykke med felene sine. Men Knut var ikkje nøgd med konsertane, av di Ole Bull fekk all æra, trass i at han sjølv meinte han spela slåttane betre.

Knut Fosslia døydde i Amerika i 1880.

Kjelder
 Ministerialbøker for Krødsherad: 1815-29 og 1829-51

Norske folkemusikarar
Folk frå Krødsherad
Vengsøyfjorden

Vengsøyfjorden er ein fjord mellom Vengsøya i nord og Kvaløya i sør i Tromsø kommune i Troms og Finnmark. Fjorden strekkjer seg 12 km austover til Kaldfjorden som går sørover på Kvaløya.

Fjorden har innløp i vest mellom Gjøssøya i nord og Madsengodden i sør. Sørvest for Madsengodden går Sessøyfjorden sørover. På sørsida av fjorden ligg bygda Tromvik og like aust for denne bygda går Grøtfjorden sørover. Her ligg òg bygda Grøtfjord. Fjorden endar i aust mellom Vågsøya i nord og Røsnes i sør.

Fjordar i Tromsø
Grøtfjorden

Grøtfjorden er ein fjordarm av Vengsøyfjorden på Kvaløya i Tromsø kommune i Troms. Fjorden strekkjer seg 5 km sørover til gardane Nordre og Søre Kråka i botn av fjorden.

Fjorden har innløp mellom Nonsfjellneset i vest og Nova i aust. Bygda Grøtfjord ligg på austsida av fjorden like innanfor innløpet. 

Fv57 går langs begge sider av fjorden.

Fjordar i Tromsø
Magdalenefjorden

Magdalenefjorden er ein fjord på nordvestkysten av Spitsbergen på Svalbard, mellom Hoel-halvøya og Reusch-halvøya. Han er om lag 9 km lang og var ei viktig hamn i kvalfangst-tida. Fjorden er omgjeve av fjell på mellom 600 og 800 meter. Det er mange brear mellom fjelltoppane, men berre fire som går ned til fjorden, Adamsbeen, Gullybreen og Brokebreen på sørsida og inst fyller brefronten på Waggonwaybreen heile fjorden. På Gravneset er det fleire graver frå sjøslag i kvalfangst-tida, og ein plakett med teksten «Svalbardfarere 1600-1750. Reist av Den norske Stat 1930». Fjorden er mykje vitja av turistskip.

Fjorden har fått namnet sitt frå bibelen.

Kjelde 
 Den norske los, vol. 7, 2 utg. (Stavanger: Norges sjøkartverk og Norsk polarinstitutt, 1990).

Fjordar på Svalbard
Kaldfjorden

Kaldfjorden er namnet på to fjordar i Noreg:

 Kaldfjorden på Magerøya i Nordkapp kommune i Finnmark.
 Kaldfjorden på Kvaløya i Tromsø kommune i Troms. 

 Kaldfjorden er òg namnet på den midtre delen av ein innsjø i Oppland som har tre forskjellige namn på delane av vatnet, Sandvatnet/Kaldfjorden/Øyvatnet. 

Fjordar i Noreg
Kaldfjorden på Kvaløya

Kaldfjorden er ein fjord på Kvaløya i Tromsø kommune i Troms og Finnmark. Fjorden strekkjer seg 16 km sørover til tettstaden Kaldfjord i botn av fjorden.

Fjorden har innløp mellom Klubbeneset i nord og Røsnes i sør, like søraust for Vengsøya og aust for Vengsøyfjorden. Like ved munningen går Skulsfjorden austover til Skulsfjord. Frå Sommargamneset på sørsida av Skulsfjorden går det ferje ut fjorden til Vengsøya. Rett sør for Skulsfjorden ligg den mindre Lyfjorden. 

Frå her og vidare innover i fjorden er det relativt få busetnader langs fjordsidene. Først i den indre delen byrjar det å verte ein del grender og gardsbruk. Ved Kræmarvik på vestsida er det om lag berre 800 meter over eit eid til Ersfjordbotn og Ersfjorden. Her svingar òg fjorden rett austover og inn det siste stykket til Kaldfjord. Ved Kaldfjord er det igjen berre ein kilometer over eit eid til Nordbotn like vest for Tromsøya og Tromsø.

Fjordar i Tromsø
Skulsfjorden

Skulsfjorden er ein fjordarm på austsida av Kaldfjorden på Kvaløya i Tromsø kommune i Troms og Finnmark. Fjorden strekkjer seg 2 km austover til bygda Skulsfjorden i botn av fjorden.

Fjorden har innløp mellom Skorven i nord og Klubbsteinen i sør. Frå Sommargamneset på sørsida av Skulsfjorden går det ferje ut fjorden til Vengsøya i nordvest. Like sør for Skulsfjorden ligg Lyfjorden. 

Fv58 går langs den indre delen av fjorden.

Fjordar i Tromsø
Lyfjorden

Lyfjorden er ein fjordarm på austsida av Kaldfjorden på Kvaløya i Tromsø kommune i Troms og Finnmark. Fjorden strekkjer seg 1,3 km austover til Lyfjord i botn av fjorden.

Fjorden har innløp mellom Klubbstein i nord og Reiarneset i sør. Like nord for Lyfjord ligg Skulsfjorden.

Fjordar i Tromsø
Smeerenburgfjorden

Smeerenburgfjorden er ein fjord på nordvesthjørnet av Spitsbergen på Svalbard. Fjorden er om lag 19 km lang. Han har fått namn etter kvalfangarstasjonen Smeerenburg som låg på Amsterdamøya på 1600-talet. Fjorden ligg på innsida av Danskøya og Amsterdamøya. Mellom Danskøya og fastlandet finn ein sundet Sørgattet inn mot fjorden. Likeeins leiar Danskegattet inn mot fjorden mellom Danskøya og Amsterdamøya. Den indre armen av Smeerenburgfjorden blir kalla Bjørnefjorden, her fell Smeerenburgbrea ut.

Kjelder 
 Den norske los, vol. 7, 2 utg. (Stavanger: Norges sjøkartverk og Norsk polarinstitutt, 1990).
 Store Norske Leksikon: Smeerenburg.

Fjordar på Svalbard
Kobbefjorden på Svalbard

Kobbefjorden er ein fjord på nordvesthjørnet av Spitsbergen på Svalbard, på vestsida av Danskøya. Fjorden er om lag 3,5 km lang og 1,5-2 km brei. I fjorden ligg Postholmen kor kvalfangstskip gjekk innom og la igjen og henta post.

Kjelde 
 Den norske los, vol. 7, 2 utg. (Stavanger: Norges sjøkartverk og Norsk polarinstitutt, 1990).

Fjordar på Svalbard
Balsfjorden

Balsfjorden (samisk Báhccavuotna) er ein fjord i Tromsø og Balsfjord kommune i Troms og Finnmark. Fjorden strekkjer seg 49 km sørover til Nordkjosbotn i botn av fjorden.

Fjorden har innløp mellom Balsnesodden i vest og Ytre Berg i aust eit lite stykke sør for Tromsø. Vestover frå Balsnesodden går Straumsfjorden vestover langs sørsida av Kvaløya. Mellom Ramfjordneset og bygda Andersdal på vestsida litt sør for munningen går Ramfjorden austover. Han er den einaste fjordarmen til Balsfjorden. Tvers over fjorden for Andersdal ligg Kobbevågen og litt lenger inn i fjorden går han inn i Balsfjord kommune. 

Stornes er ei grend på austsida av fjorden like etter kommunegrensa og litt lenger sør ligg grenda Storbukta. Litt lenger inn i fjorden ligg bygda Malangseidet på vestsida. Vestsida av Balsfjorden er dominert av høge fjell, men ved Malangseidet går ein dal over til botn av Malangen og Nordfjorden. Tvers over fjorden for Malangseidet ligg Svartnes og her svingar Balsfjorden austover. Langs dette stykket ligg bygdene Middagsbukta og Sletta og grenda Sandøyra på sørsida. Grenda Kantornes ligg på nordsida og ved bygda Laksvatn litt lenger aust svingar fjorden sørover igjen. 

Storsteinnes, kommunesenteret i Balsfjord, ligg inst i vågen Sørkjosen heilt sør i fjorden. Frå her svingar Balsfjorden igjen austover og går inn til Nordkjosbotn der E6 møter E8. Den inste delen av fjorden heiter Nordkjosen. E8 går langs austsida av fjorden nord til Kantornes. E6 følgjer sørsida av den inste delen. Av andre vegar ved fjorden finn ein riksveg 859 langs vestsida nord for Storsteinnes og Riksveg 858 langs vestsida lenger nord frå Malangseidet og ut fjorden. Fv294 går langs austsida av fjorden frå Kantornes til Andersdal og på sørsida sør for Kantornes går Fv297.

Fjordar i Tromsø
Fjordar i Balsfjord
Dedé Anderson

Dedé Anderson de Oliveira Gomes () er ein brasiliansk fotballspelar. Frå 2006 har han hatt kontrakt med Aalesunds FK, men han møtte ikkje opp igjen etter etter eit års permisjon i januar 2008.

Dedé Anderson vende attende til AAFK i januar 2009. Han vart løyst frå kontrakten i mars same året.

Karriere som spelar 

brasilianske fotballspelarar
Hammarby-spelarar
Kalmar-spelarar
Aalesund-spelarar
Jonatan Tollås

Jonatan Tollås () er ein norsk fotballspelar som spelar som midtstoppar på Vålerenga Fotball (2020). 

Han byrja karrieren i Aalesunds FK og blei tatt opp frå juniorstallen 1. juli 2007 på 17-årsdagem som. Han var midtstoppar på Blindheim til 2005-sesongen, før han gjekk til Aalesunds FK i 2006.
I 2007 spelte han tolv landskampar for Noreg, elleve av desse for G17. Han debuterte for G19 på La Manga i februar 2007.

Fotnotar

Kjelder 
 Spelarprofil på nettstaden til Aalesund FK

Norske fotballspelarar
Folk frå Ålesund
Aalesund-spelarar
Ulvik herad

Ulvik herad ligg i Hardanger i Vestland fylke. Administrasjonssenteret er tettstaden Ulvik.
Ulvik er ein av dei kommunane i landet som nyttar nemninga «herad» i staden for «kommune». 
Viktige næringsvegar er jordbruk, med hovudvekt på frukt- og bærdyrking og saue- og storfehald, og turisme.

Heradet grensar i sør til Eidfjord, i sørvest til Ullensvang, i vest til Voss, i nord til Aurland i Sogn og Fjordane og i aust til Hol i Buskerud.

Ulvik er eit fjord- og fjellherad. Det meste av busetnaden ligg ved Ulvikfjorden og Osafjorden, to sidearmar til Hardangerfjorden. Nordvestre delen av Hardangervidda, med mellom anna Finse, ligg i heradet. 

Tidlegare gjekk det ferje frå Bruravik i Ulvik herad til Brimnes i Eidfjord kommune. Dette ferjesambandet vart lagd ned i 2013 då Hardangerbrua opna. Bergensbanen går gjennom kommunen i nord, med stopp på Finse.

Historie 
Ulvik herad omfatta fram til 1891 òg det som i dag er Eidfjord kommune og Granvin herad.

Folketalsutvikling 
Folketalsutvikling for Ulvik kommune frå 1920:

Grunnkrinsar 
Ulvik er eit delområde som er deld inn i elleve grunnkrinsar.

 Vangsbygda
 Bangstrond
 Vambheim
 Bergo
 Ljono
 Brakanes
 Lekve
 Osa
 Finse/Hallingskeid
 Osafjellet
 Slondal

Politikk 
Heradstyrerepresentantar<p>
Det første listevalet i Ulvik vart halde i 1919.

a "Bondevinstre"
b "Upolitisk liste"
c "Arbeidar- og småbrukarlista"
d "Arbeidarpartiet og Fjellfolket"
e Fellesliste Venstre/Kristeleg Folkeparti/Det Nye Folkepartiet

Kjende personar frå Ulvik 
 Endre Lekve (1833-1882), ingeniør.
 Thorbjørn Lekve (1845-1897), ingeniør.
 Lars Osa (1860-1958), målar og folkemusikar.
 Olav H. Hauge (1908-1994), lyrikar og omsetjar.
 Sigbjørn Bernhoft Osa (1910-1990), folkemusikar.
 Erling Lars Dale (1946-2011), pedagog.
 Knut Hjeltnes (f. 1951), diskoskastar og kulestøytar. 
 Lars Sponheim (f. 23. mai 1957 i Halden i Østfold), politikar.
 Øystein Hide (f. 26. april 1975), faglitterær forfattar og omsetjar.

Fotnotar

Bakgrunnsstoff 
 Ulvik herad
 Arkivkatalogen til Ulvik herad 
 Ulvik herad på Arkivportalen

Hardanger
Tidlegare kommunar i Hordaland
Kommunar i Vestland
Ramfjorden

Ramfjorden er ein fjordarm av Balsfjorden i Tromsø kommune i Troms og Finnmark. Fjorden strekkjer seg 13 km aust- og sørover til Sørbotn.

Fjorden har innløp mellom Ramfjordnes i nord og Ytre Andersdal i sør. Fjorden går først nordaustover og på nordsida her finn ein bygda Lauksletta. Om lag halvvegs inn i fjorden svingar han søraustover. Akkurat i svingen går vågen Nordbotn nordover og her ligg bygda Fagernes på austsida. Inst i fjorden ligg Ramfjord camping.

Fjordar i Tromsø
Harald Stakkestad

Harald Stakkestad () var ordførar i Tysvær kommune frå 2007 til 2015. Han representerer Høgre.

Ordførarar i Tysvær
Høgreordførarar i Rogaland
Torstein

Torstein er eit mannsnamn sett saman av norrønt Þórr, '(guden) Tor', og steinn, 'stein'. Þorsteinn var den norrøne forma av namnet, medan det blei skrive Thorsten på gammaldansk og gammalsvensk.

Utbreiing
Þórstæinn er det tredje vanlegaste mannsnamnet funne i nordiske runeinskripsjonar frå vikingtida, og ein reknar derfor med at namnet var  svært vanleg i Norden då. Dei vanlegaste skrivemåtane for namnet var þurstin, þorstain og þurstain.

Namnet er i nyare tid mest vanleg i Tyskland i forma Thorsten og Torsten, og på Island i forma Þorsteinn. Den norske forma Torstein har ikkje vore blant dei mest brukte namna i Noreg dei siste tre hundre åra, men forma Tosten var mykje brukt på 1700-talet.

Kjende namneberarar
Personane i listen er ordna kronologisk etter fødselsår.
Torstein Guttormsson Fretheim (1808-1874), norsk stortingsmann
Thorstein Veblen (1857-1929), norsk-amerikansk sosiolog og økonom
Thorstein Fretheim den yngre (1867-1927), norsk stortingsmann
Torstein Selvik (1900-1983), norsk stortingsmann
Thorstein Treholt (1911-1993), norsk stortingsmann
Torstein Grythe (1918-2009), norsk dirigent
Torsten Lilliecrona (1921–1999), svensk skodespelar
Thorstein Rittun (f. 1929), norsk biletkunstnar
Einar Þorsteinn Ásgeirsson (f 1942), islandsk kunstnar
Þorsteinn Gylfason (1942–2005), islandsk filosof
Torstein Bugge Høverstad (f. 1944), norsk forfattar og omsetjar
Torstein Moland (f. 1945), tidlegare sentralbanksjef
Torstein Dahle (f. 1947), norsk politikar og leiar i Raudt
Torstein Rudihagen (f. 1951), norsk politikar (Ap)
Torstein Tveito (f. 1952), ordførar i Kviteseid
Torstein Flakne (f. 1960), norsk musikar frå The Kids og Stage Dolls
Thorsten Flinck (f. 1961), svensk skodespelar, musikar og regissør
Torstein Aagaard-Nilsen (f. 1974), norsk komponist
Thorstein Helstad (f. 1977), norsk fotballspelar
Torstein Lofthus (f. 1977), norsk trommeslagar
Torstein Sødal (f. 1977), norsk songar
Torstein Bae (f. 1979), norsk sjakkspelar

Fotnotar

Kjelder
Denne artikkelen bygger på «Torstein» frå ,  den 26. mars 2008.  
 

mannsnamn
førenamn av norrønt opphav

cs:Torsten
en:Torsten
ko:토르스텐
is:Þorsteinn
it:Torsten
Polarbanen

Polarbanen var jernbanen mellom Fauske og Narvik som Adolf Hitler planla og starta arbeidet med under den andre verdskrigen. Omkring 30 000 menneske var opptekne med jernbanebygginga mellom Mo i Rana og Drag i Tysfjord i tidsrommet 1943–1945. Halvparten av desse var russiske krigsfangar som var slavearbeidarar. Fangeleirane låg tett i tett langs traseen i Dunderlandsdalen, Saltdalen og i Sørfold. Mange spor etter jernbanebygginga er synlege også i dag, både i form av ferdige tunellar og brupilarar.

Bakgrunn 
Som ein del av bygginga av Festung Norwegen, ville Det tredje riket utvide jernbanen i Noreg, som på sommaren 1940 var ferdigbygd berre nord til Mosjøen, slik at han gjekk heilt til Kirkenes, rett ved grensa til Sovjetunionen. Bygginga av Nordlandsbanen vart utført under norsk leiing og med norsk arbeidskraft, men bygginga av Polarbanen, nord for Fauske, vart leidd av tyske styresmakter.

Etter den andre verdskrigen

Etter krigen valde dei norske styresmaktene å avbryte arbeidet med den delvis ferdige passasjen. Delar av grunnen til dette kan ha vore moglegheita for at Sovjetunionen ville krevje kompensasjon for arbeidskrafta frå dei russiske slavane. Men heller ikkje på 1970-talet, då debatten om jernbane i Nord-Noreg gjekk for fullt, vart arbeidet teke opp att. Under bygginga av Europaveg 6 gjennom Nordland vart noko av traséen teken i bruk som bilveg.

Kjelder

Referansar

Bakgrunnsstoff 
 Harry Bjerkli si side om Polarbanen

Nedlagde jarnbanestrekningar i Noreg
Jarnbanestrekningar i Nordland
Kifjorden

Kifjorden er namnet på to fjordar i Noreg:

 Kifjorden i Finnmark er ein liten fjord på sørsida av Nordkinnhalvøya i Lebesby kommune i Finnmark. 
 Kifjorden i Troms er ein liten fjord på nordsida av Kvaløya i Tromsø kommune i Troms. 

Fjordar i Noreg
Kifjorden i Tromsø

Kifjorden er ein fjord på nordaustsida av Kvaløya i Tromsø kommune i Troms og Finnmark. Fjorden strekkjer seg 2,5 km sørover til botn av Sørfjorden, som er ei lita vik i fjorden. Aust for Sørfjorden ligg ei anna vik kalla Nordfjorden.

Fjorden har innløp mellom Sjurgamneset i vest og Skjoldholmen i aust. Inst i Nordfjorden ligg garden Kifjord.

Fjordar i Tromsø
Rakkfjorden

Rakkfjorden er ein fjord på nordaustsida av Kvaløya i Tromsø kommune i Troms og Finnmark. Fjorden strekkjer seg 1,3 km sørover til Rakkneskjosen i botn av fjorden. 

Fjorden har innløp mellom Risvik i nordvest og Rakknes i søraust. Grenda Rakkfjord ligg ved Rakknes på austsida av fjorden. Den indre delen av fjorden vert kalla Rakkneskjosen og her kryssar Fv65

Fjordar i Tromsø
Skarsfjorden

Skarsfjorden vert òg stundom nytta som namn på Skardsfjorden.

Skarsfjorden er ein fjord på vestsida av Ringvassøya i Tromsø kommune i Troms og Finnmark. Fjorden strekkjer seg 6 km austover til Nordkjosen i botn av fjorden.

Fjorden har innløp mellom Teistholmen i nord og Bjørnsneset i sør. Fjorden strekkjer seg generelt austover, men på sørsida av fjorden går dei to vågane Sørkjosen og Austerbotn på kvar si side av Skogøya. Bygda Skarsfjord ligg på nordsida av fjorden ved inngangen til bukta Nordkjosen som ligg heilt nord og inst i fjorden. 

Fv66 går langs austsida av den indre delen av fjorden.

Fjordar i Tromsø
Petter Steen jr.

Petter Steen jr. () er ein norsk lokalpolitikar som representerer Høgre. Han var ordførar i Haugesund kommune frå 2001 til 2015.

Ordførarar i Haugesund
Høgreordførarar i Rogaland
Marthon Skårland

Marthon Skårland () var ordførar i Bjerkreim kommune frå 2007 til 2015. Han representerer Høgre.

Ordførarar i Bjerkreim
Høgreordførarar i Rogaland
Kyrre Lindanger

Kyrre Lindanger () er ein norsk politikar (Ap). Frå 2007 til 2015 var han ordførar i Bokn kommune i Rogaland. Han var den første Ap-ordføraren i kommunen på 60 år. Ordførarjobben er berre halv stilling. Den andre delen fyllast opp med jobben som etterforskar ved Tysvær lensmannskontor.

Ordførarar i Bokn
Ap-ordførarar i Rogaland
Philip Pullman

Philip Pullman () er ein britisk forfattar av barne- og ungdomslitteratur. Han er mellom anna kjend for å ha skrive triologien His Dark Materials, kjent som Den mørke materien på norsk.

Livssoge 
Philip Pullman vart fødd i Norwich i England, men oppheldte seg i periodar under oppveksten både i Zimbabwe, Australia og Wales. Han studerte seinare engelsk ved Exeter College i Oxford, og då han vart 25 fann han vegen til ei lærarstilling i barneskulen. I tillegg til læraryrket skreiv Pullman bøker, og han har gjeve ut ymse verk med ujamne mellomrom sidan 1972. Nemnande verk er Count Karlstein frå 1982 og Sally Lockhart-serien. Gjennombrotet hans kom likevel i 1995, då Scholastic publiserte Northern Lights som er første del i His Dark Materials-triologien. Oppfølgjarane The Subtle Knife frå 1997 og The Amber Spyglass frå 2000 vart òg godt motteke. Dei tre bøkene er per i dag omsette til 37 ulike språk.

Bibliografi

Sally Lockhart-serien 
 1985 The Ruby in the Smoke (utgjeve på bokmål som Blodrød rubin i 1988, seinare som Rubinen i røyken i 2006)
 1986 The Shadow in the North (utgjeve på bokmål som Iskaldt spill i 1989)
 1991 The Tiger in the Well
 1994 The Tin Princess

The New-Cut Gang-serien 
 1994 Thunderbolt's Waxwork
 1995 The Gasfitter's Ball

His Dark Materials-triologien 
(norsk tittel Den mørke materien)
 1995 Northern Lights (utgjeve på bokmål som Nordlys i 1997, seinare som Det gylne kompasset i 2002)
 1997 The Subtle Knife (utgjeve på bokmål som Den skarpe eggen i 1999, seinare som Den skarpeste kniven i 2002)
 2000 The Amber Spyglass (utgjeve på bokmål som En kikkert av rav i 2002)

Einstaka bøker 
 1972 The Haunted Storm
 1976 Galatea
 1982 Count Karlstein (utgjeve på bokmål som Grev Karlstein i 2004)
 1987 How to be Cool 
 1989 Spring-Heeled Jack
 1990 The Broken Bridge
 1992 The White Mercedes
 1993 The Wonderful Story of Aladdin and the Enchanted Lamp
 1995 Clockwork, or, All Wound Up
 1995 The Firework-Maker's Daughter
 1998 Mossycoat
 1998 The Butterfly Tattoo (tidlegare The White Mercedes)
 1999 I was a Rat! or The Scarlet Slippers
 2000 Puss in Boots: The Adventures of That Most Enterprising Feline
 2004 The Scarecrow and his Servant (utgjeve på bokmål som Jakob og fugleskremselet i 2005)
 2010 The Good Man Jesus and the Scoundrel Christ

Prisar 
 1996 British Book Awards Children's Book of the Year, for Northern Lights
 1996 Carnegie Medal, for Northern Lights
 1996 Guardian Children's Fiction Prize 1996, for Northern Lights
 1996 Nestlé Smarties Book Prize (gull i kategorien 9 til 11 år), for The Firework Maker's Daughter
 2000 British Book Awards Children's Book of the Year, for The Amber Spyglass
 2001 British Book Awards Author of the Year
 2001 Whitbread Book of the Year, for The Amber Spyglass
 2002 Eleanor Farjeon Award
 2005 Litteraturprisen til minne om Astrid Lindgren (delt med Ryōji Arai)
 2007 Carnegie of Carnegies, for Northern Lights (etter avrøysting over favoritten mellom vinnarane av Carnegie-medaljen hjå britiske lesarar)

Bakgrunnsstoff 
 Offisiell heimeside

Britiske forfattarar
Terje Jørgensen jr.

Terje Jørgensen jr. () var ordførar i Eigersund kommune frå 2007 til 2011. Han representerer Høgre.

Kjelder 

Ordførarar i Eigersund
Høgreordførarar i Rogaland
Kjell Nes

Kjell Nes () er ein norsk lokalpolitikar for Kristeleg Folkeparti. Han var ordførar i Finnøy kommune frå 2007 til 2011.

Ordførarar i Finnøy
KrF-ordførarar i Rogaland
Ole Tom Guse

Ole Tom Guse () var ordførar i Forsand kommune frå 2007 til 2015. Han representerte Kristeleg Folkeparti. Trass i at partiet vart størst ved kommunevalet i 2015, vart ikkje Guse attvald ved ordførarvalet.

Ordførarar i Forsand
KrF-ordførarar i Rogaland
Folk frå Forsand
Løksfjorden

Løksfjorden er ein fjord på vestsida av Rebbenesøya i Tromsø kommune i Troms og Finnmark. Fjorden strekkjer seg 2 km austover til grenda Løksfjord i botn av fjorden.

Fjorden har innløp mellom Hamnes i nord og Gulbrandsneset i sør. Gamvollen er ein annan gard som ligg inne i fjorden. Fv302 går langs nordsida av fjorden.

Fjordar i Tromsø
Ytre Andamsfjorden

Ytre Andamsfjorden er ein fjord i Karlsøy kommune i Troms og Finnmark mellom Rebbenesøya i vest og øya Andammen i aust. Fjorden strekkjer seg 8,5 km sørover og innover på Rebbenesøya. 

Fjorden har innløp mellom Mulneset i vest og Andamsmulen i aust. Midt i innløpet til fjorden ligg Sandholman. Fjorden går sørover langs vestsida av Andammen til Kobbenasen der han møter Indre Andamsfjorden som kjem sørover langs austsida. Andamsfjorden held fram eit stykke lenger inn på Rebbenesøya. Det er ingen busetnader langs fjorden. 

Nord for Ytre Andamsfjorden ligg Grøtøysundet og Grøtøya.

Fjordar i Karlsøy
Indre Andamsfjorden

Indre Andamsfjorden er ein fjord i Karlsøy kommune i Troms og Finnmark mellom Rebbenesøya i aust og øya Andammen i vest. Fjorden strekkjer seg 5,5 km sørover til Kobbenasen, der han møter Ytre Andamsfjorden som kjem sørover langs vestsida av Andammane og som held fram innover på Rebbensøya. 

Fjorden har innløp mellom Andamsneset i nordvest og Nesholman i søraust. Nord for Indre Andamsfjorden ligg Grøtøysundet og Grøtøya. Det er ingen busetnader ved fjorden.

Fjordar i Karlsøy
Olaug Bollestad

Olaug Vervik Bollestad () er ein norsk politikar som representerer Kristeleg Folkeparti. Ho var landbruks- og matminister i regjeringa Solberg frå 2019.
til 2021.
Bollestad er utdanna sjukepleiar og var tilsett ved Stavanger universitetssjukehus frå 1987 til 2007. Ho var 2. nestleiar i Kristeleg Folkeparti i 2015–2017, fyrste nestleiar i 2017–2019 og konstituert partileiar frå januar 2019.

Bakgrunn 
Bollestad var medlem av Gjesdal kommunestyre i 2003–2015 og ordførar i 2007–2013. I perioden 2008–2014 var ho leiar av Kristeleg Folkeparti i Rogaland.

Olaug Bollestad var vararepresentant til Stortinget for Rogaland i 2009–2013 og er innvald representant frå 2013. Frå 2017 til 2019 var ho leiar av Stortingets helse- og omsorgskomité.

Kjelder

Bakgrunnsstoff 
 

Norske landbruksministrar
Statsrådar i Regjeringa Solberg
KrF-statsrådar
Stortingsrepresentantar for Rogaland
Stortingsrepresentantar frå KrF
Stortingsrepresentantar 2013-2017
Stortingsrepresentantar 2017-2021
Stortingsrepresentantar 2021-2025
Vararepresentantar til Stortinget
Ordførarar i Gjesdal
KrF-ordførarar i Rogaland